ΜΟΥΣΙΚΟ ΓΕΛ ΠΑΛΛΗΝΗΣ
ΕΚΔΡΟΜΗ ΣΤΗ ΣΙΚΕΛΙΑ 
στο Πλαίσιο Πολιτιστικών Προγραμμάτων

Ενημέρωση Γονέων

Αγαπητοί Γονείς, αγαπητοί μαθητές,

Α)Το πρόγραμμα της εκπαιδευτικής εκδρομής έχει διαμορφωθεί ως εξής:
1η ημέρα, Τρίτη 4 Απριλίου 2017:
Συγκέντρωση στις 09:45 στον Εθνικό αερολιμένα Ελευθέριος Βενιζέλος (Oι μαθητές/τριες θα προσέλθουν στο αεροδρόμιο με ευθύνη των Γονέων και Κηδεμόνων τους).Αναχώρηση με πτήση charter της Aegean στις 12:00 για την Κατάνια. Αφιξη και άμεση αναχώρηση  για επίσκεψη και ξενάγηση από πιστοποιημένο ελληνόφωνο ξεναγό στο αρχαίο θέατρο του Ταυρομένιου (Ταορμίνα), στις  14.00/14.30.  Γεύμα. Επιστροφή στην πόλη της Κατάνιας,, απογευματινή ξενάγηση-περιήγηση(19.00/19.30).Μεταφορά και τακτοποίηση στο ξενοδοχείo Villa del Bosco Catania (4 αστέρων).Δείπνο στο ξενοδοχείο(20.00-20.30).  Διανυκτέρευση.
2η ημέρα, Τετάρτη 5 Απριλίου 2017: 
08:00-08:30: Πρωινό στο ξενοδοχείο. 09.00 αναχώρηση για τις Συρακούσες. Επίσκεψη και ξενάγηση από πιστοποιημένο ελληνόφωνο συνοδό στον Αρχαιολογικό χώρο, το Μουσείο, την Ορτυγία, το αρχαίο θέατρο, τα λατομεία. 13.00 πρόχειρο γεύμα.  Αναχώρηση (προαιρετικά κατόπιν συνεννόησης με την Ιταλική Αρχαιολογική Σχολή Αθήνας) για το αρχαίο Θέατρο του Palazzolo Acreide (25 χλµ. από τις Συρακούσες),  περίπου στις 14.00/14.30, όπου και λαμβάνει χώρα ετησίως τα καλοκαίρια το Διεθνές Φεστιβαλ Nέων αρχαίου δράματος. 15.30 επίσκεψη στο Νότο, πόλη αρχαία, που κατακτήθηκε από τους Άραβες και στη συνέχεια από τους Νορμανδούς και συγκαταλέγεται στα μνημεία παγκόσμιας κληρονομιάς της Unesco, για το αυθεντικό  σικελικό μπαρόκ ύφος της. Επιστροφή στην Κατάνια. Ελεύθερος χρόνος. Επιστροφή στο ξενοδοχείο περίπου στις 19.30. Δείπνο. Διανυκτέρευση.
3η ημέρα, Πέμπτη 6 Απριλίου 2017: 
08:00-08:30: Πρωινό στο ξενοδοχείο. 09:00 αναχώρηση με προορισμό τον Ακράγαντα (Αγκριτζέντο). Άφιξη στον Ακράγαντα. περίπου μετά από 3 ώρες,  επίσκεψη και ξενάγηση από πιστοποιημένο ελληνόφωνο ξεναγό στην Κοιλάδα των Ναών. Στις 14.30 ολοκληρώνεται  η ξενάγηση.  Πρόχειρο γεύμα. 15:30 αναχώρηση για το Παλέρμο. Άφιξη περίπου στις 18:30 και τακτοποίηση στο ξενοδοχείο Αstoria Palace Palermo (4 αστέρων).Βόλτα στην πόλη. Επιστροφή στο ξενοδοχείο. Δείπνο.  Διανυκτέρευση.
4η ημέρα, Παρασκευή 7 Απριλίου 2017: 
08:00-08:30: Πρωινό στο ξενοδοχείο. Αναχώρηση και επίσκεψη στις 09.30 στο Μονρεάλε.  Επιστροφή στο Παλέρμο και ξενάγηση στην πόλη (Καπέλα Παλατίνα, Εκκλησία Μαρτονάρας, Παλάτσο ντει Νορμάνι, Ναός Αγίου Νορμάνι  και  καθεδρικός ναός με τους βασιλικούς και αυτοκρατορικούς τάφους, διάρκεια ξενάγησης στο  Παλέρμο 12:00-16:00). Πρόχειρο γεύμα. Ελεύθερο απόγευμα στην πόλη του Παλέρμο ή και προαιρετική επίσκεψη στην Τσεφαλού. Επιστροφή στο ξενοδοχείο. Δείπνο. Διανυκτέρευση. 
5η ημέρα, Σάββατο 8 Απριλίου 2017: 
07:30 Πρωινό στο ξενοδοχείο και άμεση αναχώρηση, με προορισμό το αεροδρόμιο της Κατάνιας. Επιβίβαση στην πτήση charter της Aegean στις 16:30. Άφιξη στον Εθνικό αερολιμένα Ελευθέριος Βενιζέλος, στις 19:00. (Oι μαθητές/τριες θα αποχωρήσουν με ευθύνη των Γονέων και Κηδεμόνων τους).
Σημείωση: Το πρόγραμμα της εκδρομής διαμορφώθηκε σύμφωνα  με τους στόχους των Πολιτιστικών προγραμμάτων και με την επιφύλαξη να υπάρξουν τροποποιήσεις ως προς τη σειρά επίσκεψης των επιλεγμένων σημείων, καθώς συνθήκες καιρικές, εμπόδια στο οδικό δίκτυο και άλλοι αστάθμητοι παράγοντες μπορεί να αναγκάσουν τόσο το τουριστικό γραφείο όσο και τους συνοδούς να προβούν σε αλλαγές.

Β) Υποχρεώσεις, Οι μαθητές οφείλουν: 
Να ακολουθούν τις οδηγίες των συνοδών καθηγητών, για την τήρηση των κανόνων ασφαλείας και επίτευξης των στόχων της εκπαιδευτικής εκδρομής. Υπενθυμίζεται πως απαγορεύεται ρητά το μπάνιο σε θάλασσα ή σε πισίνα, η χρήση αλκοολούχων ποτών, η απομάκρυνση από την ομάδα, η ενοικίαση οποιουδήποτε μεταφορικού μέσου, όπως και η μη τήρηση του κανονισμού λειτουργίας τόσο των χώρων καταλύματος όσο και των χώρων επίσκεψης. 
Να ενημερώνουν άμεσα του συνοδούς καθηγητές για οποιοδήποτε ζήτημα τους απασχολεί ή πρόβλημα που αντιμετωπίζουν και να μη ζητούν βοήθεια από τρίτα πρόσωπα. 
Τα κινητά τηλέφωνα τους όπως και αυτά των γονέων τους να είναι στη διάθεση των συνοδών τους.
Να έχουν μαζί τους, κατά το ταξίδι τους και τις περιηγήσεις στο νησί, την Αστυνομική Ταυτότητα και την Ευρωπαική Κάρτα Ασφάλισης
Να προσέχουν τα προσωπικά τους είδη, ιδιαίτερα όταν βρίσκονται σε χώρους συνωστισμού
Να έχουν μαζί τους τα βασικά φαρμακευτικά είδη που απαιτούνται (π.χ. παυσίπονα, χάπια ναυτίας ή και αντιεμετικά, αντιαλλεργικά, σε περίπτωση που έχουν κάποια αλλεργία, και ό,τι άλλο κρίνουν οι γονείς τους)

Γ) Ως αρχηγός της εκδρομής ορίζεται η κα Μαρίνα Κουρτίδου, ΠΕ02, και ως συνοδοί οι κ.κ. Θεοδώρα Σταυράκου, Σωτηρία Μιχαλοπούλου και Ηλίας Πιλάλης

Δ) Οι αριθμοί πτήσης των charter και οι απαιτήσεις της αεροπορικής εταιρείας ως προς το βάρος και το μέγεθος των αποσκευών θα δοθούν από το Τουριστικό Γραφείο τις τελευταίες μέρες προ αναχωρήσεως.

Ε) Οι συναντήσεις της Ομάδας που θα γίνουν προ αναχωρήσεως έχουν ως εξής: Κυριακή 19.03.2017, 11:30 και Κυριακή 26.03.2017, 11:30, στο σχολείο
Θα παρουσιαστούν από τους μαθητές που έχουν συγκεντρώσει και ετοιμάσει το υλικό τους οι εργασίες που αφορούν τον Παρθενώνα, τη Λατρεία, τις Γιορτές, τους Σικελικούς Ναούς, τα Σικελικά Θέατρα. Θα δοθούν και διευκρινίσεις για την εκδρομή. Οι γονείς που θα ήθελαν να παρακολουθήσουν τις πειραματικές αυτές παρουσιάσεις των παιδιών είναι ευπρόσδεκτοι.
Στη διάθεσή σας για οποιαδήποτε άλλη ενημέρωση

 Η Διευθύντρια                                                                         Οι συνοδοί Καθηγητές

Ελένη Τσίνζου                                                                               Μαρίνα  Κουρτίδου
Θεοδώρα Σταυράκου,   Σωτηρία  Μιχαλοπούλου
Ηλίας  Πιλάλης

